stanford-oval/wikipedia huggingface dataset:
United Abominations
Kappaleiden kirjoittaminen ja nauhoittaminen

Mustaine kertoi, että tällä albumilla ei vaikuttaisi yksikään sessiomuusikko. Hän oli aloittanut kappaleiden kirjoittamisen jo The System Has Failed World Tour -kiertueen aikana. Kirjoittaessaan lopullisia levylle päätyviä kappaleita hän yritti saada kappaleisiin sellaisen tunnelman, joka "vangitsisi kuuntelijan mielen". Useimmat albumin kappaleista kertovat Amerikan poliitikoista, joista Mustaine löysi inspiraatiota kappaleisiin. Hän myös kertoi levyn nauhoittamisen olleen todella mukavaa lukuun ottamatta sitä, että hänen äänensä ei ollut toiminut nauhoitussessioissa tarpeeksi hyvin.
United Abominations-albumia nauhoitettiin kahdessa eri paikassa, Lontoossa ja Kaliforniassa. Englannissa yhtye käytti samaa studiota, jota Mustainen lempiyhtye Led Zeppelin oli käyttänyt kulta-aikanaan. Studiossa nauhoitettiin myös alun perin Led Zeppelinin kappale Out on the Tiles. Mustaine myös tuotti albumin Jeff Baldingin ja Andy Sneapin avustuksella. Kumpikin oli työskennellyt aiemmin Megadethin tuottajana.
Albumin kahdeksas kappale, À Tout Le Monde (Set Me Free) on uudelleennauhoitettu versio Megadethin klassikkokappaleesta A Tout le Monde, joka julkaistiin vuonna 1994 Youthanasia-albumilla. Kappaleeseen on lisätty myös nopeampi tempo. Kappaleella vierailee myös Lacuna Coil -yhtyeen laulaja Cristina Scabbia. Scabbia kertoi haastattelussa olleen todella yllättynyt, sillä hän oli aina pitänyt kappaleen alkuperäisversiosta. Mustaine valitsi Scabbian kappaleelle kolmesta naissolistista Scabbian heavy metal -taustan johdosta.
Albumin viides kappale, Gears of War pääsi myöhemmin Gears of War -videopelin tunnusmusiikiksi. Gears of War on instrumentaalikappale. Yhtye olisi halunnut myöhemmin lisätä videopeliin päätyvään kappaleeseen sanat, mutta koska pelin oli määrä ilmestyä parin kuukauden päästä, oli liian myöhäistä lisätä sanoitusta kappaleeseen.
Kappaleista ”À Tout le Monde (Set Me Free)” ja ”Never Walk Alone... A Call to Arms” kuvattiin musiikkivideot.
Albumin kansitaide

Albumin kansikuva valittiin deviantART-internetohjelman järjestämän kilpailun perusteella. Kisassa pyydettiin luomaan "uusi ilme" Megadethin maskotille Vic Rattleheadille, joka esiintyy lähes jokaisen Megadeth-albumin kannessa. Lopulta 11 kilpailijan työt pääsivät albumin kansivihkoon. Kansikuvaksi päätyi kuva, jossa Yhdistyneiden kansakuntien päämaja tuhoutuu Vic Rattleheadin ja Kuoleman enkelin seistessä sen edessä. Tosin albumin kansikuva ei voittanut kisaa, vaan se valittiin kanneksi sillä se oli Mustainen lempikuva teoksista. Yhtyeestä ei otettu yhtään kuvaa levyn kansivihkoa varten, sillä yhtye halusi fanien saavan oikeuden tehdä albumin taiteen.
Julkaisu ja promotoiminen

United Abominations-albumin oli määrä ilmestyä alun perin lokakuussa 2006, mutta sen julkaisu peruutettiin piratismin johdosta. Mustaine kertoi haastattelussa Billboard-lehdelle yhtyeen viimeistelevän albumia, ja sen on määrä ilmestyä vuoden 2007 alkupuolella. Albumi vuosi valmiissa muodossaan internet-sivustoille huhtikuussa 2007. 
Albumi julkaistiin Japanissa 15. toukokuuta 2007. Yhdysvalloissa levy julkaistiin päivää myöhemmin.
Ilmestymisviikollaan albumi myi 60,000 kappaletta pelkästään Yhdysvalloissa, sijoittuen Billboard Hot 200 -listalla sijalle 8., yltäen kymmenen sijaa suurempaan suoritukseen kuin edellinen studioalbumi. Suomessa albumi oli Suomen virallisella albumilistalla sijalla 2., ja Kanadassa levy oli sijalla 5. Albumi ylsi myös Top 30 -listasijoituksiin seitsemässä muussa maassa.
Megadeth aloitti albumin kiertueen maaliskuussa 2007 Kanadasta. Yhtyettä lämmittelivät esimerkiksi Heaven and Hell ja Down. Kanadan konserttien jälkeen yhtye lähti Pohjois-Amerikan kiertueelle Machine Headin ja Heaven and Hellin kanssa. Kiertueella uuden albumin materiaalia kuultiin vain kolme kappaletta: United Abominations, Washington Is Next! ja Sleepwalker. Yhdysvaltojen kiertueen jälkeen aloitettiin kiertämään muualla, ja loppukiertue kesti vuoden 2008 maaliskuuhun.
Kriitikoiden vastaanotto

United Abominations keräsi todella paljon positiivisia arvosteluita, ja albumia ylistettiin Megadethin "paluulevynä". Blabbermouth-sivuston levyarvostelija Don Kaye kommentoi levyä todella hyväksi "jyräävien riffien kanssa". Albumi sai kuitenkin myös negatiivista palautetta, sillä Rolling Stone -lehden Evan Serpick kirjoitti arvostelussaan albumin muistuttavan liikaa yhtyeen aiempia albumeita.
Yhdistyneet kansakunnat antoivat albumin kansitaiteesta sekä sen YK:ta kritisoivasta nimikkokappaleesta myös todella negatiivista palautetta.
Kappaleet

Kaikki sävellykset Dave Mustaine, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Sleepwalker |  | 5.55 |  |  |  |  |  |  |
| 2. | Washington Is Next! |  | 5.26 |  |  |  |  |  |  |
| 3. | Never Walk Alone... A Call to Arms | Mustaine, G. Drover | 3.55 |  |  |  |  |  |  |
| 4. | United Abominations |  | 5.35 |  |  |  |  |  |  |
| 5. | Gears of War |  | 4.26 |  |  |  |  |  |  |
| 6. | Blessed Are the Dead |  | 4.02 |  |  |  |  |  |  |
| 7. | Play for Blood |  | 3.49 |  |  |  |  |  |  |
| 8. | À Tout le Monde (Set Me Free) |  | 4.11 |  |  |  |  |  |  |
| 9. | Amerikhastan |  | 3.43 |  |  |  |  |  |  |
| 10. | You're Dead |  | 3.18 |  |  |  |  |  |  |
| 11. | Burnt Ice |  | 3.47 |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 12. | Out on the Tiles (Led Zeppelin-cover)  | Jimmy Page, Robert Plant, John Bonham | 4.03 |  |  |  |  |  |  |
| Ennakkotilauksen bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 12. | Black Swan | Mustaine | 4.04 |  |  |  |  |  |  |
Kokoonpano

Dave Mustaine – laulu, soolo- & rytmikitara
Glen Drover – soolokitara
James LoMenzo – basso
Shawn Drover – rummut
Arvostelut

Imperiumi.net:
Korroosio.fi:
Soundi:
Aiheesta muualla

United Abominations Discogsissa. (englanniksi)
korroosio.fi (Arkistoitu – Internet Archive), Dave Mustainen haastattelu ennen v. 2007 Sauna Open Airia
Albumi United Abominations Encyclopaedia Metallum -sivustolla (englanniksi)
Lacuna Coil -yhtyeen solisti Cristina Scabbia vierailee albumilla À Tout Le Monde (Set Me Free) -kappaleessa, ja esitti sitä myös yhtyeen kanssa kiertueella.
Dave Mustaine United Abominations World Tour -kiertueella.
Valentine (yhtye)

| Valentine> Tiedot |
| --- | --- |
Toiminnassa:  2005–
Tyylilaji:  Hard Rock
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Emily Ellis, laulu   Ryan Clayton, Kitara   Dan Kremer, Basso   Eric Mata, Kitara  
Levy-yhtiö:  Spinning Inc., Grizzly Rhythms
Aiheesta muualla
Kotisivut
Infobox OKNimi-testi OK: 
VALENTINE tai joskus myös Valentine on yhdysvaltalainen Hard Rock-yhtye Kalifornian Los Angelesista, jonka Emily Ellis perusti vuonna 2005 vaihtelevin kokoonpanoin.
Yhtye

Bändin alkuajoista ei ole hirveästi tiettäviä faktoja nimen keksimistä pidemmälle. Ellis perusti yhtyeen vuonna 2005 Los Angelesissa muutaman toistaiseksi mainitsemattoman muusikon kanssa. Yhtye sai nimensä Emily Ellisin oltuaan riidoissa silloisen poikaystävänsä kanssa. Hän on siteerannut itsensä toteavan "I don't need you to be my valentine, the band already is my valentine." ja hän sai ideansa siitä. Valentine julkaisi debyyttialbuminsa ystävänpäivänä 2010 nimeltä Today it Begins.
Today it Begins

Albumi on 2000-luvun puolivälin LA-bändille hyvin tyypillinen. Kappaleet ovat hyvin mollivoittoisia, nopeita ja kitarapainotteisia. Sanoitukset ovat syvällisiä ja suurilta osin albumin tekstit ovatkin hyvin henkilökohtaisia. Kappaleet ovat erittäin melodisia ja teknisesti haastavia.
Today it Begins > Kappalelistaus

Gloria – 3.02
Today it Begins – 3.15
Shadowithin – 2.39
Let Go – 3.27
Invein – 3.17 (Dance Mix)
All or Nothing – 2.53
Home – 3.44
If I Could Pretend – 2.51
The Unknown – 3.18
Manipulating the Truth – 4.04
Today it Begins > Albumin kokoonpano

Emily Ellis - laulu
Ryan Clayton - Kitara, Rummut
Eric Mata - Kitara
Dan Kremer - Basso
Zach Garrett

| Mitalit> Maa:   Yhdysvallat.Miesten jousiammunta. Olympialaiset  | Mitalit> Maa:   Yhdysvallat.Miesten jousiammunta. Olympialaiset  | Mitalit> Maa:   Yhdysvallat.Miesten jousiammunta. Olympialaiset  | Maa:   Yhdysvallat> Miesten jousiammunta. |
| --- | --- | --- | --- |
|  Hopeaa | Rio de Janeiro 2016 | joukkuekilpailu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Toronto 2015 | joukkuekilpailu |  |
Zach Garrett (s. 8. huhtikuuta 1995 Wellington Missouri) on yhdysvaltalainen jousiampuja.
Zach Garrett voitti Rio de Janeiron kesäolympialaisissa 2016 jousiammunnan joukkuekilpailun hopeaa.
Joukkueeseen kuuluivat Garrettin lisäksi Jake Kaminski ja Brady Ellison.
Aiheesta muualla

Zach Garrett - Archery (englanniksi)
Veeti Louhivaara

| Veeti Louhivaara> Henkilötiedot |
| --- | --- |
Syntynyt: 6. helmikuuta 2006 (ikä 18) Jyväskylä, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  192 cm
Paino:  90 kg
Seura
Seura:  JYP
Sarja:  SM-liiga
Pelinumero:  33
Pelaajaura
Pääsarjaura:  2023–
NHL-varaus:  146. varaus, 2024 New Jersey Devils
Veeti Louhivaara (s. 6. helmikuuta 2006 Jyväskylä) on suomalainen jääkiekkomaalivahti, joka edustaa SM-liigajoukkue JYPiä. Hän on pelannut pääasiassa seuran U20-joukkueessa.
Ura > Seuraura

Louhivaara innostui jääkiekkoilusta omien sanojensa mukaan esikouluikäisenä. Hän on Jyvässeudun Kiekon kasvatti, mutta Louhivaara siirtyi juniorina sittemmin JYPiin. Hänen pelipaikkansa vaihteli pitkään kenttäpelaajan ja maalivahdin välillä, kunnes Louhivaaran pelipaikka vakinaistui maalivahdiksi vasta teini-ikäisenä. Kaudella 2021–2022 hänellä oli U16 SM-sarjan paras torjuntaprosentti (94,3%). Louhivaara palkittiin sarjan parhaana maalivahtina Jukka Tammi -palkinnolla ja hänet valittiin ensimmäiseen tähdistökentälliseen.
Kaudella 2023–2024 Louhivaara jakoi pääasiassa JYPin U20-joukkueen torjuntavastuuta Otto Hannikaisen kanssa. Hän sai tililleen ensimmäisen ja kauden ainoaksi jääneen SM-liigaottelunsa vain 17-vuotiaana 28. marraskuuta 2023 vieraissa Tampereen Ilvestä vastaan, kun Veini Vehviläinen oli sivussa. Louhvaara lähti otteluun JYPin kakkosmaalivahtina Topias Leinoselle, mutta Louhivaara vaihdettiin joukkueen maalinsuulle ajassa 43.05, kun Ilves siirtyi ottelussa jo 5–0-johtoon. Louhivaara torjui ottelussa 16.55 minuutin aikana seitsemän kertaa, eikä hän päästänyt maaliakaan. JYP hävisi ottelun lopulta kuitenkin lukemin 5–1. 29. tammikuuta 2024 Louhivaara loukkaantui vaarallisesti U20-joukkueen harjoituksissa, kun hän sai pelitilanteessa viiltovamman jalkaansa ja kuljettiin ambulanssilla jatkotutkimuksiin. Louhivaaran vamma vaati leikkushoitoa ja hänen kautensa todettiin päättyneeksi. Huhtikuussa Louhivaara teki JYPin kanssa 2+1-vuotisen SM-liigasopimuksen.
New Jersey Devils varasi Louhivaaran viidennellä kierroksella 146. pelaajana NHL:n varaustilaisuudessa 2024.
Ura > Maajoukkueura

Louhivaara edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2023, jolloin hän voitti pronssia. Yhteensä Louhivaara on pelannut kuusi poikien maaottelua.
Zach Galifianakis

| Zacharius Knight Galifianakis |
| --- | --- |
 Zach Galifianakis vuonna 2012.
Henkilötiedot
Syntynyt: 1. lokakuuta 1969 (ikä 55) Wilkesboro, Pohjois-Carolina, Yhdysvallat
Ammatti:  näyttelijä, koomikko, kirjoittaja, muusikko
Näyttelijä
Aktiivisena:  1996–
Aiheesta muualla
IMDb 
Elonet
Zacharius Knight ”Zach” Galifianakis (s. 1. lokakuuta 1969) on yhdysvaltalainen elokuvanäyttelijä ja koomikko. Hän on näytellyt muun muassa elokuvissa Erämaan armoille, Kauhea kankkunen, Kauhea kankkunen 2, Kauhea kankkunen 3, Tapahtui Vegasissa, Laskettu aika ja Birdman.[lähde? ]
Galifianakis juontaa internetissä esitettävää Between Two Ferns with Zach Galifianakis -keskusteluohjelmaa. Ohjelma on palkittu kaksi kertaa Emmy-palkinnolla.[lähde? ]
Galifianakisin sukujuuret ovat hänen äitinsä puolelta irlantilais-skotlantilaiset ja isänsä puolelta kreikkalaiset.[lähde? ]
Aiheesta muualla

Kuvia tai muita tiedostoja aiheesta Zach Galifianakis Wikimedia Commonsissa
Urban Legend (T.I.)

| Urban Legend T> I. |
| --- | --- | --- |

Studioalbumin tiedot
 Äänitetty : 2004
 Julkaistu: 30. marraskuuta 2004
 Tuottaja(t): Clifford Harris, Jason Geter, Daz Dillinger, DJ Toomp, Jazze Pha, Lil Jon, Khao, KLC, Mannie Fresh, The Neptunes, Nick "Fury" Loftin, Sanchez Holmes, Scott Storch, Shorty B, Swizz Beatz
 Tyylilaji: Hip hop
 Kesto: 73.15
 Levy-yhtiö: Grand Hustle, Atlantic
T.I.:n muut julkaisut
| Trap Muzik 2003 | Urban Legend 2004 | King 2006 |
Urban Legend on rap -artisti T.I.:n kolmas studioalbumi vuodelta 2004. Albumin ensimmäinen single "Bring 'Em Down" sai suuren suosion. Albumi myi ensimmäisellä viikollaan 193,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta.
Kappaleet

| # | Kappale | Tuottaja(t) | Vieraileva(s) artisti(t) | Pituus | Sample(t) |
| --- | --- | --- | --- | --- | --- |
| 1 | "Tha King" | Nick "Fury" Loftin |  | 3:24 |  Run-D.M.C. - King of Rock" |
| 2 | "Motivation" | DJ Toomp |  | 3:34 |  |
| 3 | "U Don't Know Me" | DJ Toomp |  | 4:03 |  |
| 4 | "ASAP" | Sanchez Holmes |  | 4:44 |  |
| 5 | "Prayin for Help" | Sanchez Holmes |  | 4:22 | Cynthia Biggs & Dexter Wansel - "When I'm Gone" |
| 6 | "Why U Mad at Me" | Khao |  | 3:53 | Isaac Hayes - "Bumpy's Lament" |
| 7 | "Get Loose" | Jazze Pha | Nelly & Jazze Pha | 4:12 |  |
| 8 | "What They Do" | KLC | B.G. | 3:48 |  |
| 9 | "The Greatest" | Mannie Fresh | Mannie Fresh | 4:22 |  |
| 10 | "Get Ya Shit Together" | Scott Storch | Lil' Kim | 4:05 |  |
| 11 | "Freak Though" | The Neptunes | Pharrell | 3:43 |  |
| 12 | "Countdown" | David Banner |  | 4:55 |  |
| 13 | "Bring 'Em Out" | Swizz Beatz |  | 3:36 | Jay-Z - "What More Can I Say" |
| 14 | "Limelight" | Khao | P$C | 5:03 | Leon Sylvers - I'll Never Let You Go" |
| 15 | "Chillin' With My Bitch" | Scott Storch | Jazze Pha | 3:56 |  |
| 16 | "Stand Up" | Lil Jon | Trick Daddy, Lil Jon & Lil Wayne | 4:42 |  |
| 17 | "My Life" | Daz Dillinger & Shorty B | Daz Dillinger | 5:13 |  |
Singlet

"Bring Em Out" (19. lokakuuta 2004)
"U Don't Know Me" (2004)
"ASAP" (24. toukokuuta 2005)
"Motivation"
Ólympos (Attika)

Ólympos-vuori ilmasta nähtynä.
| --- | --- |
Sijainti:  Saronikós, Itä-Attika, Attika, Kreikka
Korkeus merenpinnasta:  487 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Ólympos (kreik. Όλυμπος, usein Όλυμπος της Αττικής, Ólympos tis Attikís, ”Attikan Ólympos” tai Λαυρεωτικός Όλυμπος, Lavreotikós Ólympos, ”Lavreotikín Ólympos”) on vuori Attikan niemimaan eteläosassa Kreikassa. Se sijaitsee Saronikóksen kunnan alueella Itä-Attikan alueyksikössä lähellä Saroninlahden rantaa. Vuoren korkeus on 487 metriä.
Attikan eteläosan kolme vuorta kartalla, eteläisimpänä Ólympos, keskellä Páneio ja pohjoisimpana Merénta.
Ólympoksella on kaksi huippua, joista korkein tunnetaan samalla nimellä kuin koko vuori. Toiseksi korkein huippu on Skórdi (Σκόρδι, 355 m). Vuorella kasvoi alun perin havumetsää, mutta nykyisin se on lähinnä frýganaa eli matalaa pensaikkoa. Vuorelle kulkee vaellusreittejä.
Ólympoksen pohjoispuolella sijaitsevat Páneio- ja Merénta-vuoret. Vuoren eteläpuolella sijaitsevat Saronídan ja Anávyssoksen kaupungit.
Zdravko-Ćiro Kovačić

| Mitalit> Maa:   Jugoslavia.Miesten vesipallo. Olympialaiset  | Mitalit> Maa:   Jugoslavia.Miesten vesipallo. Olympialaiset  | Mitalit> Maa:   Jugoslavia.Miesten vesipallo. Olympialaiset  | Maa:   Jugoslavia> Miesten vesipallo. |
| --- | --- | --- | --- |
|  Hopeaa | Helsinki 1952 |  |  |
|  Hopeaa | Melbourne 1956 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Torino 1954 |  |  |
|  Pronssia | Wien 1950 |  |  |
Zdravko-Ćiro Kovačić (6. heinäkuuta 1925 Šibenik, Serbien, kroaattien ja sloveenien kuningaskunta – 1. huhtikuuta 2015 Rijeka, Kroatia) oli Jugoslaviaa edustanut vesipalloilija ja olympiamitalisti. Hän kuului hopeaa saaneeseen joukkueeseen sekä Helsingin kesäolympialaisissa 1952 että Melbournen kesäolympialaisissa 1956. Hän kilpaili myös Lontoon kesäolympialaisissa 1948.
Kovačić kuoli 89-vuotiaana Kroatian Rijekassa 1. huhtikuuta 2015.
Ölands södra grund

| --- | --- |
Sijainti:  Itämeri Ruotsi 
Vesistö:  Itämeri 
| --- | --- |
Korkeus:  33,2 m 
Värit:  Musta, punainen 
| --- | --- |
Valmistunut:  1951 
Automatisoitu:  1970 
| --- | --- |
Valon korkeus:  33,2  m 
Valonkanto:  40 km
Valon ominaisuudet:  LFl W 8s 
Tutka:  OE 
| --- | --- |
ARLHS:  SWE299 
Admiralty:  C7284 
List of Lights:  9383 
MarineTraffic:  1000025643 
NGA:  116-7724 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Ölands södra grund (tai Ölandsrev) on karikko ja tälle vuonna 1951 rakennettu samanniminen, väriltään puna-musta pohjamajakka Itämeressä. Majakka sijaitsee 13 merimailin päässä kaakkoon Långe Janin majakasta, joka sijaitsee Öölannin saaren eteläosassa, Ölands södra uddessa. Majakkarakennus on 33,2 metriä merenpinnan yläpuolella. Majakan valo kantaa 40 kilometriä. Karikosta varoittamisen lisäksi Ölands södra grundin majakka on tärkeä liikenteenjakaja.
Aiheesta muualla

Fyrar på Öland (Arkistoitu – Internet Archive) (ruotsiksi)
Veri ruokana

Verestä tehtyä mustamakkaraa ja puolukkahilloa.
Verta käytetään monen ruokalajin aineksena. Veressä on runsaasti proteiinia ja rautaa.
Verestä valmistetaan ympäri maailmaa verimakkaraa. Tunnettuja verimakkaroita ovat brittiläinen mustamakkara black pudding, espanjalainen pehmeä verimakkara morcilla, virolainen verivorst ja tamperelainen mustamakkara sekä aiemmin suosittu palttu.
Verilettuja syödään Suomessa ja muissa Pohjoismaissa. Puolalaisen czarnina-keiton ainesosia ovat veri, liha ja hedelmät. Italialaiset sekoittavat verta sanguinaccio-suklaavanukkaaseen. Ranskassa verta voidaan laittaa pataruokiin, kuten viinikukkoon. Muita veriruokia ovat kampsu ja mustakeitto.
Tansanialaiset maasait juovat lehmän kaulasta vuodatettua tuoretta verta maitoon sekoitettuna. Inuitit juovat hylkeen verta.
Aasiassa käytetään perinteisesti ankan tai sian verta. Kiinassa veren annetaan hyytyä, minkä jälkeen se viipaloidaan. Taiwanissa veri sekoitetaan riisiin, höyrytetään, maustetaan ja muotoillaan riisikakuiksi, joita myydään katuruokana. Pohjois-Vietnamissa verta jäähdytetään, hyydytetään ja käytetään raakakeittoihin.
Aiheesta muualla

Wikimedia Commonsissa on kuvia tai muita tiedostoja aiheesta .
Veren ravintoarvot, Fineli
Zhu Xi

| Zhu Xi> 朱熹 |
| --- | --- |
 Zhu Xi
Henkilötiedot
Syntynyt: 18. lokakuuta 1130
Kuollut: 23. huhtikuuta 1200
Koulutus ja ura
Koulukunta:  uuskungfutselaisuus
Zhu Xi (朱熹 pinyin: Zhū Xī; Wade-Giles: Chu Hsi, 18. lokakuuta 1130 – 23. huhtikuuta 1200) oli Song-dynastian aikainen kiinalainen kungfutselainen filosofi ja oppinut, joka luomallaan synteesillä aiemmista kungfutselaisuuden näkemyksistä perusti uuskungfutselaisuuden. Hänen tärkeimpiin panoksiinsa kiinalaiselle filosofialle lukeutuu kungfutselaisuuden neljä kirjaa, jotka hän oli valinnut olemassa olevasta kirjallisuudesta keskeisimpinä kungfutselaisuuden perusteiden esittelyinä ja joihin hän kirjoitti omat selityksensä.
Elämä

Zhu Xi oli alkujaan Fujianista, missä hänen isänsä työskenteli erilaisten hallinnollisten piirien johtajana, kunnes joutui jättämään työnsä hyökkäilevien mongolien takia. Vuodesta 1158 lähtien hän opetteli muun muassa Li Tongin alaisena pohjoisen Song-dynastian (960–1126) mestareiden Zhou Dunyin (1017–73), Zhang Zain (1020–77) sekä veljesten Cheng Hao (1032–85) ja Cheng Yi (1033–1107) kungfutselaista ajattelua ja yhdisteli näistä filosofisesti kiinnostavan uuskunfutselaisen kokonaisuuden.
Hän peruskorjasi ’Valkoisen hirven luola’ -nimisen akatemian ja opetti siellä vähän aikaa. Läpi elämänsä Zhu Xi toimi temppelin huoltajana, mutta hän piti enemmän opettelemisesta, kirjoittamisesta ja toisten akateemikkojen kanssa keskustelemisesta. Siitä huolimatta, että hän opetti, hän keskittyi opetustyöhön hyvin vaivalloisesti. Hän kielsi toistuvasti virallisen asemansa. Vuonna 1179 hänet nimettiin virkamieheksi, mutta kolme vuotta myöhemmin hänet alennettiin hänen hyökättyä virkamiesten kelvottomuutta vastaan. Hänen muistotaulunsa sijoitettiin Kongfuzin temppeliin.
Opetus

Muista uuskungfutselaisista poiketen Zhu Xi korosti Muutosten kirjan lukemisen sijasta neljää kirjaa, Suuri oppi, Tarkoituksen oppi, Keskustelut ja Mengzi. Näiden kirjojen tuntemus oli vaatimuksena valtion virkamiesten valintakokeissa vuoteen 1905 asti.
Zhu Xi käsitti kaikkien asioiden koostuvan kahdesta universaalista aineesta, aktiivisesta (materiaalisesta tai aineellisesta) voimasta ja rationaalisesta laista. Rationaalisen lain määrä ja alkuperä ovat sama asia kuin ’suurenmoinen perimmäinen’ eli ’taiji’. Edellistä kutsutaan qiksi ja jälkimmäistä liksi. Jokaisessa aktiivisessa objektissa ja henkilössä on rationaalista lakia, jonka hän yhdistää sieluun, mieleen ja henkeen kuuluvaksi. Nämä kaksi universaalia ainetta toimivat yhdessä. Kun niiden aktiivisuus on nopea, yang-energian muoto on syntynyt ja kun niiden aktiivisuus on hidas. on yin-energian muoto luotu. Yin ja yang ovat jatkuvasti vuorovaikutuksessa keskenään, saaden ja menettäen valta-asemaansa toisistaan vuoron perään. Tästä seuraa luonnon viisi elementtiä tuli, vesi, puu, metalli ja maa.
Zhu Xi kritisoi aikaisemman kungfutselaisen Xunzin näkemystä ihmisluonnon luontaisesta hyvyydestä. Hänen mielestään ihmisluonnon korkein aste on hyvä ihminen, ja ihmisen hyvyyden määrää kahden universaalin aineen taistelu. Hänelle on kuitenkin epäselvää mistä moraalittomuus nousee esiin. Hän väitti sen tulevan ihmisessä esiin, kun qi alkaa peittää lin aluetta itselleen. Se ei kuitenkaan ole itsestään selvä asia, sillä qi on osa taijitä. Hän myös korostaa tiedon olevan tärkeää, muttei niin tärkeää kuin teot "hyvällä ihmisellä".
Uskonnolliselta taustaltaan Zhi Xi oli kungfutselaisuuden kautta tullut agnostikko. Hän ei hyväksynyt perinteisiä käsityksiä jumalasta ja Taivaasta (tian), missä mielessä hän poikkeaakin yleisesti kungfutselaisista. Kongfuzi itse korosti perinteiden merkitystä. Meditaatiossa Zhi Xi koetti järkeillä ja ymmärtää "kellistymällä harmoniaan" -maailmankaikkeutta.
Käännös suomeksi
Veria NFC

Verian kannattajia.
Veria Football Club on jalkapalloseura Véroian kaupungista. Seura on perustettu vuonna 1960. Se pelaa Kreikan Superliiga 2:ssa, joka on Kreikan toiseksi korkein sarjataso.
Aiheesta muualla

Kuvia tai muita tiedostoja aiheesta Veria NFC Wikimedia Commonsissa
Vega-ohjelma

Vega-ohjelman kuvaus.
Vega-ohjelma oli neuvostoliittolainen Venukseen lähetettyjen luotaimien sarja. Vega 1 ja Vega 2 olivat miehittämättömiä luotaimia, jotka kummatkin laukaistiin joulukuussa 1984. Niillä oli kaksiosainen tehtävä johon kuului sekä Venuksen tutkiminen että Halleyn komeetan ohilento.
Halleyn komeetan ohilento oli lentoon viime hetkellä tehty muutos, joka seurasi US Halley-lennon perumisesta vuonna 1981. Myös myöhempi Venera-lento peruttiin, ja Venuksen tutkimisen osuutta Vega 1:n lennolla vähennettiin. Luotain perustui aikaisempiin Venera 9 ja Venera 10 -tehtäviin. Luotaimet laukaistiin 15. joulukuuta ja 12. joulukuuta 1984.
Aiheesta muualla

Kuvia tai muita tiedostoja aiheesta Vega-ohjelma Wikimedia Commonsissa